**UREDBA O VARUHU ŠTUDENTOVIH PRAVIC**

1. **SPLOŠNE DOLOČBE**
2. člen
(vsebina uredbe)

Ta uredba ureja organiziranost in načela delovanja varuha študentovih pravic (v nadaljevanju: varuh) kot dejavnosti Predsedstva ŠOU v Ljubljani.

1. člen
(opredelitev)

Varuh je dejavnost v okviru Predsedstva ŠOU v Ljubljani, ki svetuje in pomaga študentom na področju študentske problematike.

1. **DEJAVNOST**
2. člen

(naloge in pristojnosti)

Varuh ima v okviru svojega dela naslednje naloge in pristojnosti:

* obravnava in odgovarjanje na vprašanja in pobude študentov na področjih dejavnosti, na katerih deluje ŠOU v Ljubljani, posebno na področjih študijske problematike, socialnih vprašanj in obštudijskih dejavnosti;
* posredovanje vprašanj in pobud študentov na področjih dejavnosti, na katerih deluje ŠOU v Ljubljani, posebno na področjih študijske problematike, socialnih vprašanj in obštudijskih dejavnosti, pristojnim resorjem, študentskim svetom, zavodom družine ŠOU v Ljubljani in drugim;
* seznanjanje študentov z njihovimi pravicami;
* opozarjanje na kršitve pravic študentov;
* obravnava širših vprašanj na področju pravic študentov in priprava mnenj.

Varuh je pri pripravi odgovorov in mnenj ter obravnavi vprašanj na področju pravic študentov samostojen.

1. člen

(obravnava vprašanj in pobud)

Varuh je dolžan obravnavati prejeto vprašanje ali pobudo v roku petnajstih (15) dni od prejema.

Obravnava vprašanj in pobud se konča z odgovorom na vprašanje ali pobudo ali s posredovanjem vprašanja ali pobude ustreznemu naslovniku.

Naslovniki v okviru Predsedstva ŠOU v Ljubljani (resorji, stalne dejavnosti, projekti) so dolžni odgovoriti na zahtevo varuha v roku petnajstih (15) dni od prejema.

Varuh lahko po lastni presoji na naslovnike iz prejšnjega odstavka tega člena naslovi vprašanja, predloge ali pobude v okviru obravnave širših vprašanj na področju pravic študentov in priprave mnenj.

1. člen
(postopek obravnave vprašanj in pobud)

Postopek, ki ga vodi varuh, je zaupen. Varuh ga je dolžan voditi nepristransko in v vsaki zadevi pridobiti mnenja različnih strani, če je to potrebno.

Vprašanje ali pobuda varuhu se lahko vloži na posebnem obrazcu, ki ga predpiše varuh. Vprašanju ali pobudi morajo biti priloženi kontaktni podatki za posredovanje odgovora.

Varuh mora imeti javno objavljene kontaktne podatke in uradne ure, ko je študentom dosegljiv na sedežu ŠOU v Ljubljani.

Varuh lahko zavrne obravnavo vprašanja ali pobude, če je:

* v neskladju z akti ŠOU v Ljubljani ali zakonodajo v Republiki Sloveniji,
* če je bilo vprašanje ali pobuda s strani istega naslovnika že obravnavana in je smiselno enaka;
* če je žaljivega ali šikanoznega značaja.

Varuh lahko ob pogoju anonimizacije javno objavi pogostejša vprašanja z odgovori ali mnenja, za katere meni, da bi lahko prispevali k splošni obveščenosti študentov na področjih, ki jih obravnava.

1. člen
(vezanost na akte in odgovornost)

Varuh je pri svojem delu vezan na akte ŠOU v Ljubljani in odločitve, ki so jih sprejeli organi ŠOU v Ljubljani.

Varuh za svoje delo odgovarja Predsedstvu ŠOU v Ljubljani. Varuh vsake dva (2) meseca poroča Predsedstvu ŠOU v Ljubljani o problematikah, ki jih obravnava pri svojem delu.

1. **ORGANIZIRANOST**
2. člen
(imenovanje)

Varuha imenuje Predsedstvo ŠOU v Ljubljani za mandatno obdobje dveh (2) let. Varuh je lahko s funkcije predčasno razrešen.

Za varuha je lahko imenovan vsak študent, ki je član ŠOU v Ljubljani, razen člani Predsedstva ŠOU v Ljubljani, administracije Predsedstva ŠOU v Ljubljani, člani Volilne komisije ŠOU v Ljubljani, tožilci ŠOU v Ljubljani in člani Razsodišča ŠOU v Ljubljani.

1. člen

(pomočnik varuha)

Predsedstvo lahko na predlog varuha imenuje njegovega pomočnika. Pomočnik varuha je vezan na mandat varuha in je lahko predčasno razrešen. Za imenovanje pomočnika varuha veljajo omejitve iz drugega odstavka prejšnjega člena te uredbe.

1. člen

(strokovna podpora)

Predsedstvo in strokovne službe ŠOU v Ljubljani po potrebi nudijo strokovno podporo pri njegovem delu.

1. člen

(financiranje)

ŠOU v Ljubljani v vsakoletnem finančnem načrtu v okviru finančnih sredstev Predsedstva ŠOU v Ljubljani zagotavlja sredstva za delovanje varuha.

1. **PREHODNE IN KONČNE DOLOČBE**
2. člen

(dosedanji varuh)

Varuh, ki je bil imenovan \_\_\_\_\_\_\_\_ (datum), nadaljuje svoj mandat do izteka dvoletnega mandatnega obdobja.

1. člen

(veljavnost uredbe)

Ta uredba začne veljati dan po javni objavi.

Ljubljana, \_\_\_\_\_ (datum)

Rok Liković,

predsednik ŠOU v Ljubljani